**Všeobecné obchodné podmienky**

**www.virtualnesidlomalacky.sk**

**(Príloha k Zmluve o poskytovaní administratívnych služieb)**

(ďalej len „**VOP**“)

* **Základné pojmy:**
* **Služby**– služba sídlo, služba pošta, služba telefónne číslo, služba faxové číslo
* **Zmluva** - písomná Zmluva o poskytovaní administratívnych služieb
* **Poskytovateľ –**Money Business s.r.o., Klincová 37, 821 08 Bratislava-Ružinov, spoločnosť zapísaná v Obchodnom registri Okresného súdu Bratislava I, oddiel Sro, vložka č. 133254/B
* **Užívateľ** - fyzická osoba alebo právnická osoba, ktorá využíva služby poskytovateľa na základe Zmluvy o poskytovaní administratívnych služieb uzavretej s poskytovateľom
* **Zmluvná strana** – poskytovateľ alebo užívateľ samostatne
* **Zmluvné strany** – poskytovateľ a užívateľ spoločne
* **Adresa poskytovateľa** – adresa poskytovateľa zvolená užívateľom, ktorú má užívateľ zaregistrovanú v obchodnom registri, živnostenskom registri alebo inom príslušnom registri ako sídlo/miesto podnikania užívateľa
* **Sídlo** – sídlo právnickej osoby a miesto podnikania fyzickej osoby
* **Zakladateľský dokument** - spoločenská zmluva užívateľa, zakladateľská listina užívateľa alebo zakladateľská zmluva užívateľa
* **Nehnuteľnosť**: nebytový priestor nachádzajúci sa na 2. poschodí vo vchode č. 1911 bytového domu na Nádražnej ulici 1911 , bytový dom so súpisným číslom 1911, postavený na pozemku s parcelným číslom 4364/7 parcela registra „C“ o výmere 355m², druh pozemku: zastavané plochy a nádvoria, podiel na spoločných častiach a spoločných zariadeniach domu a spoluvlastnícky podiel k pozemkom o veľkosti 1/1
* **Cenník** – aktuálny prehľad cien ponúkaných služieb
* **Odstúpenie od zmluvy** – odstúpenie od všetkých záväzkov vzniknutých zo zmluvy, ktorých dochádza k ukončeniu poskytovania všetkých služieb
* **Produkty:**
* **Zápis adresy sídla** – poskytovateľ udelí súhlas so zaregistrovaním sídla spoločnosti užívateľa na adrese nehnuteľnosti
* **Označenie - poštová schránka** – poskytovateľ označí poštovú schránku pre účely doručovania písomností.
* **Prevzatie poštových zásielok** – poskytovateľ bude vykonávať preberanie zásielok na základe splnomocnenia užívateľom.
* **Oznámenie o zásielkach emailom** – poskytovateľ bude informovať užívateľa o došlých zásielkach prostredníctvom elektronickej pošty.
* **Posielanie listov poštou 1x mesačne (SR)** – poskytovateľ bude zasielať užívateľovi všetky prijaté zásielky na korešpondenčnú adresu určenú užívateľom.
* **Prefotenie a zaslanie cez Viber, WhatsApp** – poskytovateľ na základe súhlasu a výzvy užívateľa otvorí došlú zásielku a jej obsah prefotí a zašle užívateľovi elektronickou formou.
* **Osobné vyzdvihnutie zásielok aj balíkov.** – poskytovateľ zabezpečí užívateľovi možnosť osobného vyzdvihnutia zásielok na určenej adrese v čase, ktorý je uvedený na webovej stránke www.virtuálnesidlomalacky.sk. V rámci tejto služby poskytovateľ zabezpečuje aj vyzdvihnutie a uschovanie balíkov užívateľa. Užívateľ sa zaväzuje tieto zásielky (vrátane balíkov) vyzdvihnúť minimálne 1x za mesiac.

* **Základné ustanovenia**
* Poskytovateľ vyhlasuje, že je oprávnený poskytovať služby na uvedených nehnuteľnostiach na základe zmluvy a súhlasu vlastníka, ktoré v zmysle zákona umožňujú aby tieto služby na uvedených nehnuteľnostiach poskytoval.
* Poskytovateľ vyhlasuje, že k plneniu zmluvy disponuje príslušným živnostenským oprávnením.
* Užívateľ predloží najneskôr pri podpise zmluvy poskytovateľovi originál zakladateľského dokumentu užívateľa, ak užívateľ ešte nie je zapísaný v obchodnom registri, alebo originál výpisu z obchodného registra užívateľa nie starší ako štrnásť (14) dní, ak užívateľ je už zapísaný v obchodnom registri.
* Užívateľ je povinný užívať služby poskytované poskytovateľom na základe zmluvy tak, aby nedošlo k poškodeniu dobrého mena poskytovateľa. V prípade porušenia tejto povinnosti je užívateľ povinný zaplatiť poskytovateľovi zmluvnú pokutu vo výške 500,- EUR (slovom: päťsto euro Eur), a to do troch (3) dní od doručenia výzvy poskytovateľa na zaplatenie zmluvnej pokuty. Poskytovateľ je ďalej oprávnený okamžite odstúpiť od zmluvy.
* Užívateľ má právo požiadať o zmenu rozsahu a nastavenia služieb v zmluve. Ak sa jedná o zmenu neovplyvňujúcu cenu hradenú užívateľom za služby, vykoná poskytovateľ zmenu bez zbytočného odkladu. V opačnom prípade vykoná poskytovateľ zmenu k poslednému dňu predplateného obdobia, prípadne podľa dohody s užívateľom.
* Užívateľ je povinný bez zbytočného odkladu oznámiť poskytovateľovi akékoľvek zmeny svojich identifikačných, fakturačných a kontaktných údajov. V opačnom prípade je poskytovateľ oprávnený prerušiť poskytovanie služieb alebo negarantovať ich úplnosť.
* Uzavretím zmluvy užívateľ udeľuje svojim podpisom na nej poskytovateľovi súhlas so spracovávaním osobných údajov užívateľa na účely súvisiace s poskytovaním služieb, a to v rozsahu: meno, priezvisko, dátum narodenia, adresa trvalého alebo prechodného pobytu. Súhlas sa udeľuje na dobu platnosti zmluvy a tiež počas obdobia, ktoré preklenie dobu platnosti zmluvy, ak je v súvislosti s právnou povinnosťou určenou všeobecne záväzným právnym predpisom poskytovateľ povinný tieto údaje uchovávať alebo inak s nimi nakladať.
* **Služba Zápis adresy sídla**
* Poskytovateľ umožní užívateľovi zaregistrovať v obchodnom registri,  živnostenskom registri alebo inom príslušnom registri adresu poskytovateľa ako sídlo užívateľa a používať ju počas trvania zmluvy ako sídlo užívateľa.
* Poskytovateľ dodá užívateľovi písomný súhlas prenajímateľa ako vlastníka nehnuteľnosti s umiestnením sídla užívateľa na adrese poskytovateľa potrebný pre registráciu adresy poskytovateľa ako sídla užívateľa v obchodnom registri, živnostenskom registri alebo inom príslušnom registri.
* Užívateľ je oprávnený počas trvania zmluvy používať adresu ako svoje sídlo jej uvádzaním na svojich písomnostiach a dokumentoch v úradnom a obchodnom styku s tretími osobami.
* Poskytovateľ sa počas trvania zmluvy zaväzuje pripevniť na poštovú schránku prislúchajúcu k Nehnuteľnosti umiestniť obchodné meno užívateľa vo veľkosti podľa svojho uváženia za účelom informovania o sídle užívateľa ak nie je v zmluve uvedené inak.
* Užívateľ berie na vedomie, že využívaním služby sídlo nevzniká užívateľovi nárok na sprístupnenie nehnuteľnosti používateľa mimo rámec dohodnutý v zmluve, užívateľ nie je oprávnený umiestňovať v nehnuteľnosti ani z jeho vonkajšej strany vlastné nápisy, technické označenia ani vnášať do Nehnuteľnosti akékoľvek hnuteľné veci. V prípade porušenia tejto povinnosti je užívateľ povinný zaplatiť poskytovateľovi zmluvnú pokutu vo výške 500,- EUR (slovom: päťsto Eur), a to do troch (3) dní od doručenia výzvy poskytovateľa na zaplatenie zmluvnej pokuty. Poskytovateľ je ďalej oprávnený okamžite odstúpiť od zmluvy. Nárok poskytovateľa na náhradu škody tým nie je dotknutý.
* Podpisom zmluvy zmluvné strany vyhlasujú, že v nebytovom priestore sa v čase podpisu zmluvy nenachádzajú a v budúcnosti ani nebudú nachádzať žiadne hnuteľné veci vo výlučnom vlastníctve či podielovom resp. bezpodielovom spoluvlastníctve užívateľa.

* **Služba Prevzatie poštových zásielok**
* Poskytovateľ preberá poštové a iné zásielky určené pre užívateľa s výnimkou zásielok, doporučených a zásielok do vlastných rúk podobne ako aj zásielok s ktorými sa spája úhrada peňažnej čiastky alebo poskytnutie akéhokoľvek plnenia, ak sa zmluvné strany v konkrétnom prípade písomne nedohodnú inak.
* Ak sa v konkrétnom prípade zmluvné strany písomne nedohodnú inak, poskytovateľ nie je povinný prijímať zásielky adresované užívateľovi ťažšie ako päť kilogramov (5 kg), väčšie ako štyridsaťpäť centimetrov (45 cm) v ktoromkoľvek rozmere, s objemom väčším ako tri stotiny kubického metra (0,03 m³), alebo zásielky obsahujúce nebezpečné veci, živé zvieratá alebo tovar podliehajúci skaze.
* Poskytovateľ je oprávnený podľa vlastného rozhodnutia odmietnuť prevzatie akejkoľvek zásielky adresovanej užívateľovi, pri ktorej má podozrenie na jej nebezpečný obsah alebo ju považuje za nezákonnú.
* Poskytovateľ nezodpovedá za škodu spôsobenú neprevzatím alebo oneskoreným prevzatím zásielky doposielanej užívateľovi zo strany poskytovateľa pri plnení zmluvy. Zásielky, ktoré sa poskytovateľovi vrátili ako nedoručené skladuje poskytovateľ po dobu troch (3) mesiacov. Ak nie je uskladnená zásielka prevzatá, poskytovateľ ju po uplynutí doby uvedenej v predošlej vete, skartuje.
* Poskytovateľ uschová prebraté zásielky po dobu 3 kalendárnych mesiacov.
* Užívateľ si takéto zásielky môže vyzdvihnúť na Poskytovateľom určenej adrese vo  vopred dohodnutom čase.
* V prípade ak osobné vyzdvihnutie zásielok nie je súčasťou balíčka je Poskytovateľ oprávnený účtovať za túto službu poplatok v zmysle cenníka dodatkových služieb.

* **Služba Oznámenie o zásielkach emailom**
* Poskytovateľ sa na základe zmluvy zaväzuje informovať 1x týždenne užívateľa o prijatých zásielkach prostredníctvom oznámení formou elektronickej pošty

* **Služba Posielanie listov poštou 1x mesačne (SR)**
* Poskytovateľ sa na základe zmluvy zaväzuje zasielať listovú korešpondenciu doporučene periodicky 1 x mesačne na adresu špecifikovanú užívateľom.
* Zásielka bude obsahovať všetky prijaté listové zásielky obdŕžané na adrese sídla spoločnosti užívateľa .
* Zásielka do 1 kg odoslaná doporučene v rámci SR Slovenskou poštou, a.s   je súčasťou balíka. Zásielky nad 1 kg budú spoplatnené podľa aktuálneho cenníka doplnkových služieb.

* **Služba Prefotenie a zaslanie cez Viber, WhatsApp**
* Užívateľ sa zaväzuje splnomocniť Poskytovateľa k otváraniu poštových zásielok úradne overeným Splnomocnením akceptovateľným právnymi predpismi SR. Zároveň sa Užívateľ zaväzuje doručiť takéto Splnomocnenie Poskytovateľovi. V prípade ak Užívateľ nedoručí toto Splnomocnenie Poskytovateľovi , nezaniká právo Poskytovateľa na plnú úhradu súvisiacu s touto službou.
* V rámci tejto služby sa Poskytovateľ zaväzuje 1 x mesačne digitalizovať (prefotiť) max 20 kusov dokumentov formátu A4.
* Digitalizované dokumenty v zmysle predchádzajúceho bodu budú zasielané elektronickou formou.

* **Služba Osobné vyzdvihnutie zásielok aj balíkov**
* Poskytovateľ vydá Užívateľovi prevzaté zásielky na adrese a v čase zverejnenom na webovej adrese www.virtualnesidlomalacky.sk.

* **Poplatky**
* Užívateľ sa zaväzuje uhrádzať poskytovateľovi za poskytované služby poplatky podľa jednotlivých položiek cenníka poskytovateľa.
* Poskytovateľ si vyhradzuje právo cenník priebežne upravovať, a to bez oznámenia adresovaného užívateľovi.
* Ak došlo k ukončeniu záväzku vzniknutého zo zmluvy, na základe ktorého poskytovateľ poskytoval užívateľovi službu sídlo, alebo došlo k ukončeniu zmluvy ako celku, je užívateľ povinný v lehote päť (5) dní od ukončenia záväzku alebo zmluvy podať žiadosť na zrušenie registrácii adresy poskytovateľa v obchodnom registri a živnostenskom registri, kde je táto adresa registrovaná ako sídlo užívateľa a túto žiadosť predložiť poskytovateľovi, v  opačnom prípade je poskytovateľ oprávnený túto žiadosť podať bezodkladne sám.
* Užívateľ hradí poplatky za poskytované služby na základe faktúry vystavenej poskytovateľom. Poskytovateľ zasiela užívateľovi faktúry na úhradu poplatkov za poskytované služby výlučne elektronickou formou na e-mailovú adresu užívateľa uvedenú v zmluve. Užívateľ uhrádza poplatky bezhotovostným prevodom na bankový účet poskytovateľa uvedený vo faktúre alebo zálohovej faktúre , alebo úhradu uskutočňuje osobne v hotovosti.
* Poplatky sú splatné podľa toho ako je uvedené na web stránke www.virtualnesidlomalacky.ska to vopred.
* Ak užívateľ neuhradil splatné poplatky, poskytovateľ je oprávnený účtovať úrok z omeškania vo výške 0,05% z dlžnej čiastky za každý deň omeškania. Ak užívateľ vystavenú faktúru reklamuje, je povinný zaplatiť čiastku, na ktorú sa reklamácia nevzťahuje, a to v lehote splatnosti, inak mu bude účtovaný úrok z omeškania vo výške uvedenej v týchto VOP. Poskytovateľ si vyhradzuje právo pozastaviť po dobu omeškania užívateľa s úhradou ktoréhokoľvek poplatku alebo úrokov z omeškania poskytovanie ktorejkoľvek služby podľa zmluvy. Poskytovateľ je tak oprávnený urobiť aj v prípade, ak užívateľ porušuje zmluvu, alebo tieto VOP.
* Ak sa užívateľ dostane do omeškania s úhradou ktoréhokoľvek poplatku za služby poskytované podľa zmluvy po dobu dlhšiu ako tridsať (30) dní, je poskytovateľ oprávnený okamžite odstúpiť od zmluvy.
* Poskytovateľ je oprávnený okamžite odstúpiť od zmluvy aj vtedy, ak sa užívateľ opakovane dostane do omeškania s úhradou ktoréhokoľvek poplatku za služby poskytované na základe zmluvy bez ohľadu na počet dní v omeškaní. Pre vylúčenie pochybností platí, že za opakované omeškania sa považuje aj situácia, ak je užívateľ v omeškaní s úhradou poplatku za niektorú zo služieb poskytovanú na základe zmluvy a nasledujúci kalendárny mesiac je v omeškaní s úhradou poplatku za inú službu poskytovanú na základe zmluvy.
* Všetky platby za poskytované služby uskutočňuje užívateľ v mene: EUR.

* **Platnosťzmluvy**
* Záväzok poskytovať ktorúkoľvek službu dojednanú v zmluve je možné ukončiť:
1. dohodou zmluvných strán,
2. výpoveďou ktorejkoľvek zo zmluvných strán,
3. odstúpením,
4. zánikom ktorejkoľvek zo zmluvných strán bez právneho nástupcu.
* Dohodou zmluvných strán možno ukončiť ktorýkoľvek záväzok alebo aj všetky záväzky vzniknuté zo zmluvy naraz k akémukoľvek dňu a z akéhokoľvek dôvodu alebo bez uvedenia dôvodu.
* Výpoveďou je oprávnená ukončiť ktorýkoľvek záväzok alebo aj všetky záväzky vyplývajúce zo zmluvy naraz ktorákoľvek zo zmluvných strán a z akéhokoľvek dôvodu alebo bez uvedenia dôvodu. Výpovedná doba je dva (2) mesiace a plynie od prvého (1.) dňa kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
* Zmluvná strana je oprávnená odstúpiť od záväzku vzniknutého zo zmluvy, alebo odstúpiť od zmluvy v prípadoch ustanovených týmito VOP, a to písomným prehlásením adresovaným druhej zmluvnej strane. Odstúpenie je účinné okamihom dourčenia odstúpenia druhej zmluvne strane. Ktorákoľvek zo zmluvných strán je ďalej oprávnená odstúpiť od záväzku vzniknutého zo zmluvy v prípade, ak druhá zmluvná strana porušila povinnosti vyplývajúcu z tohto záväzku, bola na porušenie písomne upozornená, avšak ani napriek upozorneniu a výzve k riadnemu plneniu v súvislosti s týmto záväzkom nedošlo.
* Poskytovateľ je oprávnený okamžite odstúpiť od zmluvy, ak bolo proti užívateľovi začaté konkurzné konanie, reštrukturalizačné konanie, alebo ak užívateľ vstúpil do likvidácie alebo ak je upozornený na nezákonné konanie užívateľa.
* Dohoda o ukončení záväzku resp. záväzkov vzniknutých zo zmluvy, výpoveď, alebo odstúpenie musia jasne špecifikovať, ktorý záväzok resp. záväzky vzniknuté zo zmluvy sa ukončujú. V prípade nedostatočnej špecifikácie sa dohoda o ukončení záväzku resp. záväzkov, výpoveď či odstúpenie považuje za neplatné a zmluvné strany sú povinné naďalej postupovať v plnom rozsahu podľa tejto zmluvy.
* Užívateľ je povinný najneskôr do troch (3) dní od skončenia zmluvy ako celku alebo od skončenia záväzku vzniknutého zo zmluvy, na základe ktorého poskytuje poskytovateľ užívateľovi službu sídlo, podať žiadosť na odhlásenie adresy poskytovateľa zapísanej ako sídlo užívateľa z obchodného registra, živnostenského registra alebo iného príslušného registra a u všetkých príslušných štátnych orgánoch. Užívateľ je povinný splnenie tejto povinnosti poskytovateľovi preukázať relevantným dokladom, a to originálom výpisu z obchodného registra, živnostenského registra alebo iného príslušného registra, v ktorom bude ako sídlo užívateľa zapísaná iná adresa ako je adresa poskytovateľa. Ak sa užívateľ dostane do omeškania so splnením tejto povinnosti, je povinný zaplatiť poskytovateľovi jednorazovú zmluvnú pokutu vo výške 500,- EUR (slovom: päťsto Eur) a ďalej zmluvnú pokutu vo výške 30,- EUR (slovom: tridsať Eur) za každý deň omeškania až do riadneho splnenia povinnosti podľa týchto VOP vrátane dňa, kedy k splneniu povinnosti došlo. Tým nie je dotknutý nárok poskytovateľa na náhradu škody.
* Ak dôjde k ukončeniu niektorého, niektorých alebo všetkých záväzkov vzniknutých zo zmluvy, neznamená to zánik akýchkoľvek nesplatených záväzkov užívateľa. Ustanovenie týchto VOP, z ktorých vyplýva, že užívateľ má plniť až po zániku zmluvy, ostávajú zachované aj po zániku zmluvy.
* Chybné vyúčtovanie môže užívateľ uplatniť najneskôr do tridsať (30) dní od doručenia faktúry. Márnym uplynutím tejto lehoty sa má za to, že vyúčtovanie je správne a užívateľ ho uznáva.
* Pre vylúčenie pochybností platí, že za deň úhrady sa považuje deň, kedy boli finančné prostriedky pripísané v prospech bankového účtu poskytovateľa.
* **Doručovanie**
* Okrem písomností prevzatých poskytovateľom za užívateľa v rámci poskytovania služby pošta, doručujú zmluvné strany iné písomnosti osobne, doporučene poštou alebo kuriérom na adresy uvedené v záhlaví zmluvy, alebo elektronicky na e-mailové adresy uvedené v záhlaví zmluvy. Zásielka sa považuje za doručenú dňom jej prevzatia, dňom kedy ju adresát odmietol prevziať, prípadne dňom vrátenia nedoručenej zásielky. V prípade doručovania elektronickými prostriedkami sa za deň doručenia považuje deň nasledujúci po odoslaní e-mailovej správy. Zmluvné strany sú povinné písomne si oznamovať zmeny poštových aj e-mailových adries, a to najneskôr do troch (3) dní od zmeny adresy. V prípade nesplnenia tejto povinnosti sa odosielateľ pre nemožnosť doručiť nedostáva do omeškania a písomnosť doručovaná na neaktuálnu adresu sa považuje za doručenú dňom vrátenia nedoručenej zásielky.

* **Záväzok mlčanlivosti**
* Poskytovateľ a užívateľ sa zaväzujú, že nebudú poskytovať tretím osobám informácie resp. údaje, ktoré sa dozvedia v súvislosti s plnením zmluvy, iba ak by išlo o informácie, určené druhou zmluvnou stranou k poskytnutiu presne stanoveným osobám. Poskytovateľ a užívateľ sa ďalej zaväzujú, že uchovajú v tajnosti všetky informácie, ktoré získajú v priebehu činnosti vykonávanej na základe zmluvy alebo jej realizáciou, ako aj po jej ukončení. Poskytovateľ a užívateľ sa zaväzujú, že uchovajú v tajnosti všetky informácie týkajúce sa druhej zmluvnej strany, ktoré nie sú verejne prístupné.

* **Dodržiavanie právnych predpisov a zodpovednosť poskytovateľa**
* Užívateľ je povinný pri podnikaní dodržiavať všetky platné právne predpisy.
* Poskytovateľ nezodpovedá za žiadnu škodu, ktorá vznikla v dôsledku neposkytnutia niektorej zo služieb z dôvodu mechanickej poruchy alebo štrajku alebo iných objektívnych dôvodov alebo závažných okolností, ktorú poskytovateľ nemohol ovplyvniť.
* Poskytovateľ nezodpovedá za škodu spôsobenú omeškaním kuriérskej služby či pošty alebo iného nedodania zásielok doposielaných užívateľovi na základe služby pošta.
* Poskytovateľ nezodpovedá za zranenia, ktoré utrpel pri užívaní rokovacej miestnosti užívateľ, alebo osoby, ktoré ho sprevádzajú.

* **Ochrana osobných údajov, archivácia zmluvy**
* Zákazník uzatvorením zmluvy udeľuje súhlas so zaradením všetkých jeho osobných a iných údajov uvedených v objednávke, ako aj ďalších údajov získaných pri obchodnom styku (ďalej len „osobné údaje“) do databázy prevádzkovateľa (ďalej tiež ako „prevádzkovateľ“), t. j. spoločnostiMoney Business s.r.o., Klincová 37, 821 08 Bratislava-Ružinov, IČO: 52054438, a s ich spracovaním, a to aj prostredníctvom sprostredkovateľov, ktorých správca poverí (ďalej ako „sprostredkovateľ“).
* Osobné údaje sa budú spracovávať na obchodné a marketingové potreby prevádzkovateľa vrátane ponúkania obchodu a služieb, ako aj na zasielanie obchodných oznámení, okrem iného aj prostredníctvom elektronických prostriedkov (predovšetkým formou e-mailu a SMS správ).
Súhlas sa poskytuje do odvolania súhlasu. Dotknutá osoba berie na vedomie, že má práva podľa zákona č. 122/2013 Z. z., o ochrane osobných údajov a o zmene a doplnení niektorých zákonov, t. j. predovšetkým, že poskytnutie osobných údajov je dobrovoľné a že má právo prístupu k osobným údajom. Každá dotknutá osoba má práva najmä podľa § 28 zákona o ochrane osobných údajov, t. j. okrem iného na základe písomnej žiadosti od prevádzkovateľa vyžadovať opravu alebo likvidáciu svojich nesprávnych, neúplných alebo neaktuálnych osobných údajov, likvidáciu jej osobných údajov, ktorých účel spracúvania sa skončil, blokovanie jej osobných údajov z dôvodu odvolania súhlasu pred uplynutím lehoty jeho platnosti. Dotknutá osoba má ďalej na základe písomnej žiadosti právo u prevádzkovateľa namietať voči využívaniu osobných údajov uvedených v § 10 ods. 3 písm. d) zákona o ochrane osobných údajov na účely priameho marketingu v poštovom styku alebo poskytovaniu osobných údajov uvedených v § 10 ods. 3 písm. d) zákona o ochrane osobných údajov na účely priameho marketingu.

* **Záverečné ustanovenia**
* Zmluva je platná a účinná dňom jej podpisu oboma zmluvnými stranami.
* Nevynútiteľnosť alebo neplatnosť ktoréhokoľvek bodu alebo ustanovenia týchto VOP neovplyvní vynútiteľnosť alebo platnosť ostatných ustanovení týchto VOP alebo Zmluvy.
* Zmluvné strany sa zaväzujú vynaložiť maximálne úsilie na riešenie akýchkoľvek sporov vyplývajúcich zozmluvy priateľským rokovaním. V prípade neúspešnosti takéhoto riešenia sporu bude spor predložený rozhodcovským súdom : Rozhodcovský súd v Bratislave,Ventúrska 14, 81101  Bratislava , alebo Rozhodcovský súd Bratislava, Žilinská 14, 811 05 Bratislava